作者:杜甫
標題:建都十二韻
內容:蒼生未蘇息，胡馬半乾坤。議在雲臺上，誰扶黃屋尊。建都分魏闕，下韶闢荊門。恐失東人望，其如西極存。時危當雪恥，計大豈輕論。雖倚三階正，終愁萬國翻。牽裾恨不死，漏網荷殊恩。永負漢庭哭，遙憐湘水魂。窮冬客江劍，隨事有田園。風斷青蒲節，霜埋翠竹根。衣冠空穰穰，關輔久昏昏。願枉長安日，光輝照北原。